**SUSITARIMAS DĖL DEFEKTŲ VALDYMO**

**PRIE SUTARTIES NR. S-84 2024-01-31**

2025-07-10

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“**,atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-01-31 Šalys sudarė pirkimo sutartį Nr. S-84 projekte „Magistralinio kelio A14 Vilnius–Utena ruožo nuo 64,332 iki 79,510 km kapitalinis remontas“ (toliau – **Sutartis**
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutartimi Rangovas įsipareigojo kokybiškai atlikti rangos darbus, laikantis Sutarties bei teisės aktų reikalavimų;
4. Reikalavimai numatyti 2009-01-12 AB Lietuvos Automobilių kelių direkcijos prie susisiekimo ministerijos generalinio direktoriaus įsakymo Nr. V-16 dėl Automobilių kelių dangos konstrukcijos asfalto sluoksnių įrengimo taisyklių ĮT asfaltas 08 (toliau – IT ASFALTAS 08);
5. Apatinio asfalto sluoksnio įrengimo darbai ruožuose PK 684+60 d.p. – PK 717+00 d.p. netenkina Automobilių kelių dangos konstrukcijos asfalto sluoksnių įrengimo taisyklių ĮT ASFALTAS 08 (toliau – ĮT ASFALTAS 08) 203 punkto reikalavimų, kadangi ribinių verčių ėminio vietoje PK 714+85 d.p., gautas rezultatas 14,3 kN, o ribinė vertė ≥15,0 kN, nustatyti nuokrypiai, kurie laikomi defektu (toliau – **Defektas**)2024 m. spalio 9 d. kontrolinių tyrimų protokolas Nr. P119055 (Priedas Nr.1).
6. Rangovas, nesuderinęs su Užsakovu, atliko savikontrolius bandymus PK 714+85 d.p. ir nustatė 20 kN rezultatą minėtame taške 2024 m. spalio 30 d. bandymų protokole Nr. 1-9344 (Priedas Nr. 2), bei šiuo pagrindu pasiūlė ruožui suteikti papildomą 1 (vienerių) metų garantinį terminą vėliau papildomai pasiūlė pritaikyti neapmokėjimą už defektinį plotą ir papildomą garantinį terminą vietoj perklojimo, su jo siūlymu buvo sutikta. Tačiau po pakartotinio Rangovo pasikreipimo 2025 m. balandžio mėn. kaip esamo defekto suvaldymo būdą prašyta taikyti 3 (trejų) metų papildomą garantiją, visiškai apmokant už atliktus darbus;
7. 2025-05-14 darbo grupė protokoliniu sprendimu, atsižvelgdama į Rangovo atliktus savikontrolės bandymus ir gautą teigiamą asfalto sluoksnių sukibimo atsparumo veikiančios jėgos rezultatą nutarė pakeisti ankstesnį sprendimą ir apmokėti Rangovui už atliktus asfalto dangos įrengimo darbus bei taikyti sąlygą, kad Rangovas suteikia papildomą 3 (trijų) metų garantinį terminą įrengtai asfalto dangai defektiniame ruože;
8. Šalys patvirtina savo supratimą, jog dėl Defekto sutarties rezultatas yra galimas naudoti pilna apimtimi, o Defektas neturės neigiamų padarinių Sutarties rezultato kokybiškumui ir (ar) ilgaamžiškumui;
9. Vertinant tai, kad Defekto pašalinimas yra netikslingas (dangos perklojimo darbai, susidarytų papildomas išilgines siūles asfalto dangoje, kurios gali tapti potencialiomis vandens įsiskverbimo ir dangos pažeidimų vietomis), todėl Šalys siekia susitarti dėl defektų suvaldymo sąlygų (Priedas Nr. 3 ir Priedas Nr. 4);

Šalys, remdamosi Sutarties nuostatomis, sudaro šį susitarimą dėl defektų valdymo (toliau – **Susitarimas**), kuriuo susitaria dėl toliau nurodytų sąlygų:

1. Rangovas Defektiniuose ruožuose suteikia papildomą 3 (trijų) metų garantinį terminą prie Sutarties 119 punkte nustatytų 5 (penkerių) metų.
2. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
3. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
4. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
5. Susitarimas yra neatskiriama ir sudėtinė Sutarties dalis.
6. Susitarimo priedai:

6.1 Priedas Nr. 1, 2024-10-09 bandymų protokolas Nr. P119055;

6.2 Priedas Nr. 2, 2024-10-30 bandymų protokolas Nr. 1-9344;

6.3 Priedas Nr. 3, 2025-06-18 Užsakovo raštas Nr. 2-25-8309;

6.4 Priedas Nr. 4, 2025-07-02 Rangovo raštas Nr. SD/25-676

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT-03212 Vilnius  Įmonės kodas 188710638  PVM mokėtojo kodas LT100009270611  Telefonas +370 5 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  S. Kerbedžio 7, LT-35104 Panevėžys  Įmonės kodas 147710353  PVM mokėtojo kodas LT477103515  Telefonas (8 45) 502601  El. paštas info@hisk.lt  A.s. LT02 4010 0412 0009 0263 Luminor Bank AS  Dokumentą pasirašantis įgaliotas bendrovės darbuotojas |